CELEX: 32010R1227
Language: el
Date: 2010-12-20 00:00:00
Title: Κανονισμός (ΕΕ) αριθ. 1227/2010 της Επιτροπής, της 20ής Δεκεμβρίου 2010 , για την τροποποίηση του κανονισμού (ΕΚ) αριθ. 1055/2008 για την εφαρμογή του κανονισμού (ΕΚ) αριθ. 184/2005 του Ευρωπαϊκού Κοινοβουλίου και του Συμβουλίου, όσον αφορά τα κριτήρια ποιότητας και τις εκθέσεις ποιότητας για τις στατιστικές σχετικά με το ισοζύγιο πληρωμών

21.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 336/15
            
         ΚΑΝΟΝΙΣΜΌΣ (ΕΕ) αριθ. 1227/2010 ΤΗΣ ΕΠΙΤΡΟΠΉΣ
   της 20ής Δεκεμβρίου 2010
   για την τροποποίηση του κανονισμού (ΕΚ) αριθ. 1055/2008 για την εφαρμογή του κανονισμού (ΕΚ) αριθ. 184/2005 του Ευρωπαϊκού Κοινοβουλίου και του Συμβουλίου, όσον αφορά τα κριτήρια ποιότητας και τις εκθέσεις ποιότητας για τις στατιστικές σχετικά με το ισοζύγιο πληρωμών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 184/2005 του Ευρωπαϊκού Κοινοβουλίου και του Συμβουλίου, της 12ης Ιανουαρίου 2005, σχετικά με τις κοινοτικές στατιστικές για το ισοζύγιο πληρωμών, το διεθνές εμπόριο υπηρεσιών και τις άμεσες ξένες επενδύσεις (1), και ιδίως το άρθρο 4 παράγραφος 3,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 184/2005 καθιερώνει κοινό πλαίσιο για τη συστηματική παραγωγή κοινοτικών στατιστικών σχετικά με το ισοζύγιο πληρωμών, το διεθνές εμπόριο υπηρεσιών και τις άμεσες ξένες επενδύσεις.
            
         
               (2)
            
            
               Με τον κανονισμό (ΕΚ) αριθ. 1055/2008 της Επιτροπής (2) θεσπίστηκαν τα κοινά κριτήρια ποιότητας και η περιοδικότητα των εκθέσεων ποιότητας για τις στατιστικές σχετικά με το ισοζύγιο πληρωμών.
            
         
               (3)
            
            
               Τα κοινά κριτήρια ποιότητας και η περιοδικότητα των εκθέσεων ποιότητας για τις στατιστικές σχετικά με το ισοζύγιο πληρωμών χρήζουν προσαρμογής ώστε να απηχούν τα κριτήρια ποιότητας που ορίζονται στο άρθρο 12 παράγραφος 1 του κανονισμού (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου (3), σχετικά με τις ευρωπαϊκές στατιστικές.
            
         
               (4)
            
            
               Ως εκ τούτου, ο κανονισμός (ΕΚ) αριθ. 1055/2008 πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ισοζυγίου πληρωμών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 1055/2008 τροποποιείται ως εξής:
   
               1)
            
            
               Το άρθρο 2 αντικαθίσταται από το ακόλουθο κείμενο:
               «Κάθε κράτος μέλος υποβάλλει τη δική του έκθεση ποιότητας το αργότερο έως τις 31 Μαΐου κάθε έτους.».
            
         
               2)
            
            
               Το παράρτημα αντικαθίσταται από το παράρτημα του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την 20ή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Δεκεμβρίου 2010.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 35 της 8.2.2005, σ. 23.
   
      (2)  ΕΕ L 283 της 28.10.2008, σ. 3.
   
      (3)  ΕΕ L 87 της 31.3.2009, σ. 164.
   
      ΠΑΡΑΡΤΗΜΑ
      1.   Εισαγωγή
      
      Η έκθεση ποιότητας περιλαμβάνει τόσο ποσοτικούς όσο και ποιοτικούς δείκτες αξιολόγησης της ποιότητας. Η Επιτροπή (Eurostat) παρέχει τα αποτελέσματα των ποσοτικών δεικτών για κάθε κράτος μέλος, τα οποία υπολογίζονται βάσει των δεδομένων που έχουν παρασχεθεί. Τα κράτη μέλη προβαίνουν στην ερμηνεία και τον σχολιασμό τους μέσα από το πρίσμα της μεθοδολογίας συλλογής που εφαρμόζουν.
      2.   Χρονοδιάγραμμα
      
      
                  —
               
               
                  Κάθε έτος, έως τα τέλη του πρώτου τριμήνου, η Επιτροπή (Eurostat) παρέχει στα κράτη μέλη σχέδια εγγράφων για τις εκθέσεις ποιότητας, με βάση τα δεδομένα που εστάλησαν το προηγούμενο έτος, στα οποία έχουν εν μέρει προσυμπληρωθεί οι περισσότεροι ποσοτικοί δείκτες καθώς και άλλες πληροφορίες που διαθέτει η Επιτροπή (Eurostat).
               
            
                  —
               
               
                  Κάθε έτος, εντός δύο μηνών από την παραλαβή της προσυμπληρωμένης έκθεσης ποιότητας και το αργότερο έως την 31η Μαΐου, τα κράτη μέλη παρέχουν στην Επιτροπή (Eurostat) τη συμπληρωμένη έκθεση ποιότητας.
               
            3.   Κριτήρια ποιότητας
      
      Η έκθεση ποιότητας περιλαμβάνει ποσοτικούς και ποιοτικούς δείκτες οι οποίοι καλύπτουν όλα τα κριτήρια ποιότητας που ορίζονται στο άρθρο 12 παράγραφος 1 του κανονισμού (ΕΚ) αριθ. 223/2009.